Bil-Filmat: Nanna Tiftaħ Qalbha Wara Li Ġiet Imċaħħda Milli Tara Lin-Neputija…
Fuq il-programm televiżiv Popolin fuq TVM li jixxandar ta' kuljum fis-19.00 ippreżentat minn Quinton Scerri, anzjana fetħet qalbha dwar dak li tħoss meta ġiet imċahhda milli tara n-neputija li llum se tagħlaq 4 snin. Dan wara li kien hemm xi diżgwit fil-familja imma sfortunatament affettwa lilha wkoll. Hi tisħaq li meta jkun hemm il-problemi bejn il-koppja, m'għandux għalfejn jeħlu n-nanniet "qisna ma nibqgħux neħistu". Tenniet li damet tieħu ħsieb it-tifla, toħodha d-dar u f'daqqa waħda l-omm qaltilha li se toħodha d- day care . Kien hemm mument ukoll meta ratha fil-viċin, l-omm talbet biex jinġiebu l-pulizija. "Ġib il-pulizija, jien x'għamilt?", qalet imbikkma n-nanna. Kemm hi reali din is-sitwazzjoni f'pajjiżna? Temmnu li l-koppji għandhom ikunu maturi biżejjed li meta jispiċċa kollox bejniethom, ma jħallux il-problemi tagħhom iweġġgħu lill-oħrajn? F'dan il-każ, lin-nanniet?! Isimgħu r-rakkont hawn taħt: Ritratt: Depositphotos (ir-ritratt ma jurix il-persuna reali. Intuża biss biex jispjega)